Predstavnički dom (Fidži)
<s>Predstavnički dom (engleski: House of Representatives of Fiji) bio je donji dom fidžijskog Parlamenta od 1970. do 2013. godine.</s><s>Predstavnički dom imao je znatno veće ovlasti od Senata, gornjeg doma; zakonodavna inicijativa bila je isključivo u rukama donjeg doma, dok je Senat imao ograničeno pravo izmjene predloženih zakona i stavljanja veta na prijedloge.</s><s>Predstavnički dom je mogao zaobići senatski veto ponovnim izglasavanjem zakona, osim u slučaju izmjena Ustava, kada je veto Senata bio apsolutan.</s>

<s>Inicijalno je Predstavnički dom brojio 36 zastupnika, što je 1972. godine povećano na 52 zastupnika.</s><s>Takvo stanje trajalo je do 1992., kada je broj povećan na 70, uz mogućnost izvanrednog povećanja ili smanjenja broja zastupnika.</s><s>U trenutku suspendiranja 2006. godine, Predstavnički dom brojio je 71 zastupnika, čiji je mandat trajao pet godina.</s><s>Predstavnički dom je imao veliku ulogu i u kontroli izvršne vlasti, odnosno Premijera, koji je dolazio iz Predstavničkog doma i morao je uživati konstantnu podršku donjeg doma kako bi ostao na vlasti.</s>

<s>Predstavnički dom je suspendiran i raspušten nakon državnog udara 2006. godine, ali je formalno postojao sve do 2013. godine, kada je novodoneseni Ustav reformirao Parlament u jednodomno tijelo.</s>

<s>Vanjske veze 
 Official Website of the Parliament of Fiji
 House of Representatives</s>

<s>Politika Fidžija</s>

